**เรื่องที่ 43**

**“ การวิจัยสำรวจเจตคติของนักเรียนชั้นมัธยมศึกษาตอนต้นที่มีต่อวิชาวิทยาศาสตร์ ต่อครูผู้สอน ตามแนวปฏิรูปการเรียนรู้”**

**ความเป็นมาและปัญหา**

 เนื่องจากผู้ศึกษาทำหน้าที่รับผิดชอบโดยได้รับแต่งตั้งให้สอนวิชาวิทยาศาสตร์ ระดับมัธยมศึกษาตอนต้นโรงเรียนบ้าน..... ตั้งแต่ปีการศึกษา 2535 เป็นต้นมา ซึ่งการจัดการเรียนการสอนที่ผ่านมา ขาดการให้ผู้เรียนเป็นส่วนสำคัญในการร่วมคิดร่วมแก้ปัญหา เพราะความคิดเห็นของผู้เรียนเป็นกระจกส่องที่สำคัญที่จะนำไปสู่การจัดการเรียนการสอนที่เป็นประโยชน์ต่อการพัฒนากระบวนการเรียนการสอน ที่ผ่านมาจึงมักพบปัญหาด้านต่างๆ ตามมาอย่างมากมาย สาเหตุมาจากขาดการศึกษาผู้เรียนอย่างเป็นระบบ ดังนั้นผู้ศึกษาจึงมีความสนใจที่จะศึกษาเจตคติของนักเรียน เพื่อนำข้อมูลที่ได้ไปพัฒนาการเรียนการสอน ตามแนวปฏิรูปการเรียนรู้สู่พระราชบัญญัติการศึกษาแห่งชาติ พ.ศ. 2542 ต่อไป

**วัตถุประสงค์**

1. เพื่อต้องการสำรวจเจตคติของนักเรียนชั้นมัธยมศึกษาตอนต้น ที่มีต่อครูผู้สอน
2. เพื่อต้องการสำรวจความคิดเห็นของนักเรียนที่มีต่อการเรียนวิทยาศาสตร์ในระดับมัธยมศึกษาตอนต้น

**วิธีการสำรวจ**

1. ผู้ศึกษาสำรวจด้วยวิธีสังเกตการณ์เรียนรู้ในคาบเรียนวิทยาศาสตร์
2. ใช้วิธีให้นักเรียนเขียนบรรยายความคิดเห็น ความรู้สึกต่อครูและต่อวิชาวิทยาศาสตร์

**กรอบแนวคิด**

 การสำรวจครั้งนี้เป็นการสำรวจภาพรวมทั้งหมดของนักเรียนชั้นมัธยมศึกษาตอนต้นทั้งหมด ไม่ได้แยกศึกษาแต่ละระดับชั้น

**สถิติที่ใช้**

 ค่าร้อยละ

**การดำเนินการสำรวจ**

 วิธีที่ 1 สำรวจด้วยการสังเกต

 จากการที่ผู้ศึกษาได้สำรวจและสังเกตพฤติกรรมการเรียนรู้ของนักเรียนในวิชาวิทยาศาสตร์ทั้งในห้องเรียนและนอกห้องเรียนที่เป็นแหล่งเรียนรู้เป็นระยะเวลา 1 ภาคเรียนถึงความตั้งใจ พึงพอใจ ความชอบ ความไม่ชอบ ต่อการเรียนการสอนและจดบันทึกเป็นระยะ

 วิธีที่ 2 สำรวจด้วยการให้นักเรียนบรรยายความคิดเห็นและความรู้สึกอยางเสรีทั้งทางบวกและทางลบ

ตารงแสดงเจตคติของนักเรียนชั้นมัธยมศึกษาตอนต้น ที่มีต่อวิชาวิทยาศาสตร์ ต่อครูผู้สอนตามแนวปฏิรูปการเรียนรู้ ภาคเรียนที่ 2 ปีการศึกษา ......

|  |  |  |  |
| --- | --- | --- | --- |
| เจตคติ | จำนวนคน (125) | ร้อยละ | หมายเหตุ |
| **ด้านกระบวนการเรียนการสอน**1. รูปแบบการสอนแปลกใหม่2. วัดผลหลากหลายวิธี3. ได้ปฏิบัติจริง4. ได้เรียนอย่างมีความสุข สนุก5. ได้เรียนรู้เป็นกลุ่ม6. นำความรู้ไปใช้ในชีวิตประจำวันได้**ด้านความคิดเห็นต่อครู (ทางบวก)**1. ครูมีความขยัน2. ตรวจงานสม่ำเสมอ3. เวลาทดลองคอยให้คำแนะนำดี4. ครูเป็นกันเอง5. รูปแบบการสอนคิดขึ้นเอง**(ทางลบ)**1. ครูจริงจังมากเกินไป2. ภาระกิจอื่นมาก | 1191171231201251061221241171191232513 | 95.2093.6098.4096.0010084.8097.6099.2093.6095.2098.4020.0010.40 |  |

 จากตาราง พบว่า ความพึงพอใจของนักเรียนหรือเจตคติในกระบวนการเรียนการสอน นักเรียนเห็นว่า ได้เรียนรู้เป็นกลุ่มมากที่สุด ร้อยละ 100 ความคิดเห็นต่อครูทางบวก เห็นว่า ครูตรวจงานอย่างสม่ำเสมอมากที่สุด ร้อยละ 99.20 และความคิดเห็นต่อครูทางลบ เห็นว่าครูจริงจังมากเกินไปมากที่สุดร้อยละ 20

**ผลการสำรวจ**

 **สรุปผลได้ดังนี้**

 1. ในการจัดกระบวนการเรียนการสอนวิชาวิทยาศาสตร์ระดับมัธยมศึกษาตอนต้น นักเรียนมีความคิดเห็นว่าครูได้จัดกระบวนการเรียนการสอน จากระดับร้อยละสูงไปต่ำ ดังนี้ ได้เรียนรู้เป็นกลุ่ม ได้ปฏิบัติจริง ได้เรียนรู้อย่างมีความสุข สนุก รูปแบบการสอนแปลกใหม่ วัดผลหลากหลายวิธี นำความรู้ไปใช้ในชีวิตประจำวันได้ตามลำดับ

 2. ด้านความคิดเห็นต่อครูผู้สอนในทางบวก พบว่านักเรียนมีความคิดเห็นต่อครูในการสอน จากระดับสูงไปต่ำ ดังนี้ ตรวจงานสม่ำเสมอ รูปแบบการสอนคิดขึ้นเอง ครูมีความขยัน ครูเป็นกันเอง และเวลาทดลองคอยให้คำแนะนำ ความคิดเห็นต่อครูผู้สอนในทางลบ พบว่า นักเรียนมีความคิดเป็นต่อครูในการสอนสอนจากระดับสูงไปต่ำ ดังนี้ ครูมีภารกิจมาก ครูจริงจังมากเกินไป

**อภิปรายผล**

 จากการสำรวจครั้งนี้ได้พบว่าการเรียนการสอนที่เน้นผู้เรียนเป็นสำคัญที่สุดตามแนวปฏิรูปการเรียนรู้ ช่วยพัฒนาความก้าวหน้าทางการเรียน ช่วยพัฒนาความคิด ให้ผู้เรียนมีความสามารถ เก่ง ดีและมีความสุข ตามพระราชบัญญัติการศึกษาแห่งชาติ พ.ศ. 2542 อย่างแท้จริง ซึ่งเห็นได้จากนักเรียนได้ปฏิบัติ วางแผน เรียนรู้ ค้นพบความรู้ใหม่ได้ด้วยตนเองเป็นการได้แสดงความคิดเห็นอย่างเต็มที่

**ข้อเสนอแนะ**

1. ครูผู้สอนวิชาอื่นควรนำการศึกษานี้ไปสำรวจเจตคติของนักเรียนตนเองที่สอน ซึ่งจะเป็นกระจกส่องตัวครูไปสู่การเรียนรู้ตามแนวปฏิรูป
2. ครูทุกคนควรจัดทำรูปแบบการสอนเป็นของตนเองจะเป็นการตรวจสอบ การสอนของตนเองโดยผู้สอน